
F Prin Dwyn... ."” Ymddenoys “Y rn 


. Gwyn ” fel un yn cymeryd arno fod i fesur yn gloff yn y 


cychwyn er mwyn dangos ei hoewder i'r fantais oreu wrth 
fyn'd yn mlaen. Ceir arwyddion ysgafn, yma ac acw, yn 
y cyfansoddiad o frys neu ddiofalwch—ambell air a llinell 
y gallesid eu gwell, ond nid ydynt oll ond brychau dibwys. 

Y mae “ Y Pren Gwyn.” yn fwy awengar na'r 
oll o'i gydymgeiswyr. Y mae llawer mwy o swyn a 
phrydferthwch barddonol yn ei gân. Y mae llewyrch y 
farddoniaeth sydd ynddi yn dlysach a disglaeriach ; ac nid 
yw y llewyrch yn cael ei wastraffu ar bethau anmherthyn- 
asol i'r gwrthddrych, ond arno ef y disgyn ei belydrau ac 
nid arnebarall. . . . . Y mae eraill yn y gystadleu- 
aeth yn dwyn i sylw lawn cynifer o ffeithiau yn hanes y 
Doctor, ond nid oes yr un o honynt wedi llwyddo i wneyd 
hyny mor dlws, mor darawgar, ac mor farddonol. Y mae 
mesur da o “ddeffroad” ac “adnewyddiad” yn ei gân. 
. Nid oes amheuaeth yn fy meddwl nad “Y 
Pren Gwyn.” yw y goreu, ac iddo ef, ar air a chydwybod, 
yr wyf yn dyfarnu y wobr, y gadair, a'r clod. 


R. R. MORRIS. 
Caernarfon. 

enill cymeradwyaeth gyffredinol. Diau fod ol ei feddwl a'i 
waith ar lu oedd yn blant y blynyddoedd hyny yn yr ardal boblog 
hono. 


Erbyn deall, yr oedd ein hanwyl gyfaill, yn ystod y chwe” 
blynedd hyn, os nad cyn hyny, wedi bod yn cadw golwg bender- 
fynol a sefydlog ar newid ei alwedigaeth a myned yn feddyg. 
Nid ydyw y ddwy alwedigaeth yn anghydnaws a'u gilydd o gwbl. 
Fel y dywedid yn brydferth ar ddydd ei angladd, yr oedd yr 
Athraw a'r Meddyg wedi cydgyfarfod yn yr un Person cyn hyn. 
Yr oedd “Yr athraw goreu 'rioed” a'r “ Meddyg a ddichon yn 
gwbl iachau,” yn un yn yr Arglwydd Iesu Grist. Ni pheidiodd 
Dr. Jones a bod yn athraw er iddo roi “ cadw ysgol” i fyny, ac 
ymgymeryd â'r alwedigaeth feddygol. Treuliodd y pedair blyn- 
edd nesaf i fyned drwy gwrs o addysg feddygol yn Glasgow. 
Er amled ei oruchwylion ac er cymaint ei waith yn Mlaenau 
Ffostiniog, yr oedd wedi parotoi yno gogyfer ag eistedd yr arhol- 
iad cyntaf /preliminary/J. Y mae ei hanes yn myned drwy 
gwrs ei efrydiaeth yn Glasgow yn hanes ymroddiad diflino, a 
llwyddiant acanrhydedd diamheuol. Dylynai y gwahanol ddos- 
parthiadau ac arholiadau, fel y dengys ei Dystysgrifau, gyda'r 
cysondeb mwyaf. Nid oedd am golli yrun. Y mae amryw o'r 
Tystysgrifau hyn yn mynegu ei fod yn dylyn y dosparthiadau 
gyda “rheoleidd-dra perffaith.” Cafodd amryw Dystysgrifau 
anrhydeddus am ragoroldeb neillduol (/ distinguished evcellence J 
yn ngwaith y dosparthiadau hefyd ; ac enillodd o leiaf un wobr 
werthfawr, Mewn credlythyr iddo a ysgrifenwyd gan Dr. Clark, 
Darlithydd mewn 4Anatomy yn Glasgow, cawn frawddeg fel hyn: 
“* Yr oedd Mr. Jones yn eithriadol gydnabyddus â llenyddiaeth 
ei alwedigaeth (Afr. Jones was exceplonally well read ŵn the 
literature of his profession” J. Dengys y dystiolaeth hon ymhell- 
ach, mai nid y llyfrau angenrheidiol gyda gwaith y dosparthiadau 
a ddarllenasai yn unig, ond fod ei ddarllen ar lyfrau Meddyg- 
iaeth yn eithmadol o 6ang. Wedi gadael yr athrofa parhâl i 
efrydu, ac yr oedd ganddo arholiadau y bwriadai fyned drwy- 
ddynt drachefn, yn enwedig gyda golwg ar y Public Healh 
Diploma (Edin). 

Gwedi enill y cymhwysderau, y trwyddedau, a'r graddau 
angenrheidiol, ymsefydlodd fel meddyg yn ardal ei hen gartref, 
Talysarn. Ymhen amser sicrhiiodd 1ddo ei hunan y palas pryd- 
ferth, Llwyn Onn, gerllaw Penygroes, lle y buasai meddygon o 
bryd i bryd yn preswylio o'r blaen. Ar ol hyny, heblaw parhau 
i gynal ei ystafelloedd meddygol yn Nhalysarn, agorwyd rhai 
ereill ganddo yn Llwyn Onn hefyd. 


Yn y flwyddyn 1889 ymbriododd â Miss Thomas, Bryn Menai, 
North Road, Caernarfon, a phrofodd yr undeb yn un tra dedwydd, 

Y1 ydym yn cofio yn dda am dano hefyd fel cynnrychiolydd ei 
ysgol yn y Cyfarfod Ysgol, ac am dano yn llefaru ar y testyn 
yn y cyfarfod am ddeg o'r gloch. Ar un o'r achlysuron hyn y 
testyn oedd, “Cyfiawnder Ymarferol;” ac yr oedd y dull a 
gymerodd i osod y pwnc ger bron, yngoleuni adnodau y Beibl a 
dim arall bron, yn rhywbeth neillduol o gryf. 

Cyn nemawr o amser wedi iddo ymsefydlu fel meddyg yn ei 
hen ardal, dygwyd cyfundrefn y safonau i sylw y Dosbarth 
Ysgol, a dadleuid dros ei mabwysiadu. Bu efe o wasanaeth 
mawr yn yr ymdrech, nid yn unig yn Hyfrydle ond drwy y 
Dosbarth oll. Ar ddiwrnod canmlwyddiant yr Ysgol Sabbothol 
yn 1885, mewn cynnadledd o gynnrychiolwyr y ddau Ddosbarth 
Ysgol a ymunent â'u gilydd yn Mhenygroes i ddathlu yr wyl, 
sef Clynnog ac Uwch Gwyrfai, penderfynwyd mabwysiadu 
cyfundrefn y safonau yn yr holl ysgolion y flwyddyn hono, fel, 
yn un peth, y byddai hyny yn fath o goffadwriaeth wastadol am. 
wyl y canmlwyddiant. Yn Nosbarth Uwch Gwyrfai, buwyd 
yn ffyddlawn i gario allan y penderfyniad. Nis gwyddom am 
Ddosparth Olynnog; ond yn y dosparth arall mabwysiadwyd y 
safonau yn mhob ysgol. Ond fe gaed llawer o anhawsderau er 
hyny, oddiwrth ragfarn ac anwybodaeth. Ynghanol yr an- 
hawsderau, ni chaed mwy o gynnorthwy oddiwrth meb nag a 
gaed oddiwrth Dr. Jones. _ Bu yn un o arholwyr y safonau yn y 
dosparth am flynyddoedd, a gwnaeth anerchiadau a draddodid 
ganddo ef ar Sabbath yr arholiad yn y gwahanol ysgolion, lawer 
iawn er digaregu y ffordd. Y flwyddyn y bu efe farw yr oedd 
wedi cael ei benodi yn arolygwr cyffredinol y safonau yn 
Nosparth Uwch Gwyrfai. Yn rhinwedd y penodiad hwn yr 
oedd wedi ymweled â rhai o'r ysgolion i roi cynllun-wersi i'r 
dosparthiadauieuaino, gan gadw golwg yn benaf ar eu hathrawon 
a'u hathrawesau; ac yr oedd wedi bwriadu ymweled â'r holl 
ysgolion. Diau y buasai llawer iawn o ddaioni yn dylyn y 
cynllun hwn o'i eiddo pe y cawsai ei arbed i'w weithio allan. 

Yr oedd Dr. Jones hefyd yn mhob cysylltiad yn wr tra 
chrefyddol, a'i ymlyniad wrth achos yr Arglwydd Iesu yn fawr 
iawn ar hyd ei oes. Gallesid ysgrifenu penod faith o hanes ei 
ymroddiad parod i waith yr Arglwydd tra fu yn Mlaenau 
Ffestiniog. _ Yr adeg hono yr oedd achos Seisnig yn cael ei 
gychwyn gan y Methodistiaid Oalfinaidd yn y Blaenau. Am 
ran o'r amser penodwyd yntau i gymeryd gofal yr achos, ac yn 
y modd mwyaf diymhongar a pharod ymgymerodd â'r penodiad. 
Bu holl ofal arweiniol y gwasanaeth arno ef am o leiaf un 
flwyddyn. Efe ofalai am y casglu a'r cyhoeddi, ac efe hefyd 
arolygai yr Ysgol Sabbothol, ac a arweiniai yn y cyfarfodydd 
wythnosol. Mewn gair, gweinyddai holl waith swyddog yn y 
lle, er nad ydoedd yn swyddog. Ni chafodd y cyfeillion unrhyw 

Dr., “ Yr ydych chwi wedi talu eich dyled i mi, ond yr wyf fi yn 
awrynrhoiyswmarianymaynolichwi.” Nid oedd wiw ceisio 
eu gwrthod. Bu raid iddo eu cymeryd. Dychwelodd adref 
gyda'r cyfrif ar lyfr y Dr. wedi ei ddileu, y ddyleb wedi ei har- 
wyddo, a'r arian oll yn ei logell er hyny. 


Nis gallwn ymatal heb ychwanegu un ffaith arall. Ryw 
ddiwrnod daeth dyn tlawd o beth pellder ato i ofyn a gawsai efe 
gostrelaid o feddyginiaeth, ei fod yn bur wael, ond nad oedd 
ganddofwynaswlltareielw. Rhoesy Dr. gostrelaid lawn iddo, 
ac yr oedd y gwr wedi dwyn gydag ef gostrel a chryn faint ynddi. 
Yna rhoes y swllt i Dr. Jones. (Oyn i'r dyn fyned allan o'r 
ystafell, gofynodd y Dr. iddo, pe y cawsai efe y swllt yn ol, a 
fuasai efe yn prynu torth o fara yn Mhenygroes i fyned gartref 
gydag eî? Sicrhaodd y dyn y gwnaethai hyny. Rhoes y Dr. y 
swllt iddo, a diolchodd yntau am dano a'i holl galon. Ymhen 
awr neu ddwy yr oedd y Dr. yn cychwyn ar ei ymweliad dyddiol 
a'r cleifion, ac wedi teithio dwy neu dair milldir goddiweddodd y 
dyn yn myned tuag adref, a'r dorth dan ei fraich. Pan ddaeth y 
Dr. hyd ato, cododd y dyn y dorth i fyny, gan ddweyd, “ Dyma 
hi,” er dangos nad oedd wedi camddefnyddio y swllt. Taflodd 
y Dr. swllt aralliddo. — Yr oedd y dyn erbyn hyn yn teimlo ei 
hunan wedi gwella llawer, er nad oedd eto wedi bwyta dim o'r 
bara, nac yfed dim o'r cyffur. Yr oedd caredigrwydd y Dr. 
wedi effeithio yn ffafriol ar yspryd y truan. Cafodd yntau ar y 
llaw arall lawn daledigaeth yn yr olwg ar brawî newydd fod 
calon lawen yn gwneyd lles fel meddyginiaeth. 


Ymddengys fod y nodwedd yma yn llawn mor amlwg a'r un 
yn ei gymeriad, cymwynasgarwch tuag at y blawd. Nid wyf yn 
meddwl y byddai yn rhy gryf i ddweyd, fod ei awydd yn angerddol 
am helpu plant gofidiau. Y mae llawer na allant son am dano 
heddyw heb y dagrau ar eu gruddiau, oherwydd cofio mor fyw 
am ei dynerwch a'i gymwynasau iddynt. Fe ddywedodd yr 
emynydd am y Meddyg mawr,—'* Maen ddyn â gydymdeimlo.” 
Xr oedd ein hanwyl gyfaill yn ddyn allai gydymdeimlo mewn 
gweithred a gwirionedd. 


Y mae y crybwylliadau byrion hyn yn dangos fod y diweddar 
Dr. Jones yn un o rai rhagorol y ddaear. Ac wrth i ni edrych o 
safle y ddaear, nis gallwn lai na dweyd fod ei farwolaeth yn 
golled ddirfawr i'r gwahanol gylchoedd y cyfeiriwyd atynt 
genym yn awr. Pan oedd ei ddefnyddioldeb yn y naill gylch 
a'r llall wedi dechreu cael ei deimlo mewn grymusder, cymerwyd 
ef ymaith.  Machludodd yr haul yn fuan wedi iddo ddechreu 
tywynu, pan nad oedd efe ond prin 41 mlwydd oed, ar ol bod yn 
dylyn yr alwedigaeth o feddyg yn Nyffryn Nantlle am ddeng 
mlynedd. 

COANAF am dano, nid am fod llawryfon 

Anrhydedd yn fy nghymell gyda'u swynion ; 

Nid er mwyn ceisio gwneuthur “ bryn” o'i feddrod 
I'm codi'n nes i ryw anfarwol drigfod ; 

Ond er mwyn caniatau i'r hiraeth gwastad 

Sydd yn fy mron, un cyfle'i ddweyd ei brofiad. 


Yn enw Rhinwedd, Hiraeth, ac Anwyldeb, 
Yr wyf yn dewis gwystlo fy ffyddlondeb 

I'r gwrthddrych hwn ; afreidiol i derfynau 
Yw coledd arswyd rhag fy ymweliadau. 
Mae ffrwythau ddigon ax ei fywyd gweddus 
I borthi y dychymyg mwyaf nwyfus, 

A dagrau hiraeth ddigon wedi eu colli 

Ac yn parhau, i gyfiawnhau ei foli. 


Roedd neillduolrwydd wedi ei argraphu 

Ar fywyd hwn yn blentyn fel yr Iesu, 

Gan ddwyn tystiolaeth fyw yn erbyn gwegni'r 
Athrawiaeth gau,—“'na raid i'r mawr ei eni.” 
Nid ymddigrifai lawer mewn chwareuon, 

Fel eraill o'i gyfoedion di-ofalon ; 

Ond sugnai ef yn aml ei hyfrydwch 

Wrth wylio'u symudiadau mewn tawelwch. 
Dilynodd y tawelwch rhyfedd hwnw 

Ei fywyd drwy y byd, a chafodd farw 

Yn nghanol ei dangnefedd, fel yr huan 


Yn machlud fel y cododd, —ar fynwes hedd ei hunan ! 


Ac mewn tawelwch dwfn mae gwneuthur lles, 
Ni chlywir swn yr haul yn taflu gwres, 

Ni thorodd natur ieuanc air erioed 

Wrth ddyfod gyda dail i wisgo'r coed ; 

Mae corn y lloer yn hollti'r cymyl duon 

Heb darfu cwsg, na thori cwrs breuddwydion 
Y mwyaf distadl yn mysg meibion dynion. 
Âr riniog oes, fe benderfynodd yntau 

Fel briallen dan belydrau 
Haul y Gwanwyn agor wna, 
Heb adnabod dim ond gwenau 
Siriol fel boreuau Ha' ; 
Gofal tyner sydd yn gwarchod 
Ei brydferthwch fore a hwyr, 
Pob trafferthion yn ei wyddfod 
Wywant i ddiddymdra'n llwyr. 


Nid pob boreu gwyn, addawol, 
Sydd yn wenau ar ei hyd ; 

Mae rhyw “ fedd ” a'i drem angladdol 
Yn pruddhau holl erddi'r byd ; 

Ac yn ngardd ei fywyd yntau 
Profedigaeth gloddiodd fedd, 

Cyn cael teimlo ond pelydrau 
Tair o hafau ar ei wedd. 


Ond, ar fedd ei Dad tyneraf 
Nid ymroi i wylo'n ffol 
Wnaeth y bachgen, fe'i canfyddaf 
Gyda gobaith lond ei gol 
Yn gwynebu, er yn afiach, 
Rym y canlyniadau rhain, 
Mae y lili yn brydferthach 
Pan yn tyfu drwy y drain. 


Hyd lechweddau gwyrddion Addysg 
Cychwyn wna yn fyr ei gam, 
Heb gyfodi unrhyw derfysg, 
Na gofidio'i anwyl Fam ; 
Gyda glân y Lyfnwy dawel 
Cerddai at yr ysgol hon, 
A sibrydodd obaith dirgel 
Lawer tro yn nghlust ei thôn. 


Tybed fod yn llif y Lyfnwy 

Ryw ddylanwad cyfrin, cudd, 
Ymgeledda bob athrylith 

Rodia'i glan yn moreu'i ddydd ? 

Cyn i wawr ei ragolygon 
Orphen tori'n ddydd boddhaus, 
Cododd awydd yn ei galon, — 
Awydd ieuanc, cryf, parhaus ;— 
Awydd myned yn Chwarelwr, 
Fel pob un o blant y creig, 
Awydd brofodd yn orchfygwr 
Yn ei natur lân, Gymreig. 
Ond ni lwyddodd hyny'i oeri 
Gwres ei benderfyniad ef, 
Fe barhaodd hwnw'i losgi 
Fel goleuni'r Deml gref ; 
Ac nid oedd y syniad heini 
Grwydrodd drwy ei feddwl rhydd, 
Ond afradlon gwmwl wedi 
Colli'r ffordd ar lwybraw'r dydd. 


Nid ar lwybrau pell disberod 
Y meddyliai ef am fyw, 
Rhy bur oedd i roddi trallod 
I'w rieni nac i'w Dduw ; 
Roedd dylanwad rhiaint grasol 
Yn ei ddilyn yma a thraw, 
Fel rhyw angel cryf, gwarcheidiol, 
Gan ymaflyd yn ei law. 


Gwywo wnaeth ei syniad uchel 
Am y Chwarel yn y man, 
Traethodd profiad wers ddiogel 
Iddo ar y mynydd ban; 
A phan groesodd riniog cartref,— 
Oroesi am y gyntaf waith, 
Ysbryd llawer gweddi ddwyslef 
A'i dilynodd ar ei daith ; 
Ni cha'dd deimlo oer unigrwydd 
Yn llesteirio'i ysbryd gwan, 
'Roedd cynghorion saint yr Arglwydd 
Iddo'n gwmni yn mhob man. 
Os anaddfed oedd ei brofiad 
Eto'i ffurfio llawer barn, 
Nid anaddfed oedd ei gariad 
At hen eglwys Talysarn ; 

Methodd byd-ofalon gloffi 
Ei ddiwydrwydd gyda'i waith, 
Er i'w wyneb orfod gwelwi 
Yn yr ymdrech lawer gwaith ; 
Gyda'i wersi daliai'n ffyddlon, 
Tra gorphwysai dynolryw, 
Hob ddim tystion i'w ymdrechion 
Ond y ser, a'r nos, a Duw. 


Ei ddyfalwch roes yn fuan 
Lawryf llwyddiant yn ei law, 
Yn orchfygwr cerddai allan 
Heb fynwesu unrhyw fraw ; 
Myn'd yn Ysgolfeistr ffyddlon 
Wnai yn awr yn fwyn ei dôn, 
I ardaloedd y Derwyddon,— 
I dawelwch Ynys Mon. 


Nid oedd eisiau Cymreigeiddio 
Gronyn ar ei natur ef, 
Na, 'roedd arddel bri y Cymro 
Iddo yn rhagorfraint gref ; 
Pe heb hyny yn ymlosgi 
Eisoes yn ei fynwes fad, 
Cafodd le i angerddoli 
Cariad Cymro at ei wlad. 


Ni cha'dd “ Maen” na “ Chromlech ” ddiane 
Rhag ei sylw, wladwr cu, 
Gwisgai mewn prydferthwch ieuane 
Hen weddillion Cymru Fu; 
Bu yn olrhain rhawd y genedl 
Lawer gwaith o fro i fro, 
Ac i ofergoelion distadl 
Bu'n farwolaeth lawer tro. 


Er ymlyniad y trigolion 
Wrtho yn yr ardal hon, 

Er fod parch ei ysgolheigion 
Iddo hwnt ein dirnad bron, 

1 Athrofa rad y bryniau 
Ymneillduai ambell dro, 
I gyfrinach hen ogofau 
Yn mhellafoedd creigiau'r fro, 
Wrth gofleidio yr unigrwydd 
Yn nghynteddau'r bryniau mud, 
Plygodd mewn addoliad ebrwydd 
I'w Oreawdwr lawer pryd. 


Ca'dd y Moelwyn am ei fawredd 
Ei edmygedd yn ddioed, 
Dysgai wersi arucheledd 
Fel efrydydd wrth ei droed, 
Dysgodd gymaint wrth ei weled 
Gyda'i frig wrth borth y nef, 
Nes mynegi nad oedd Tynged 
Wedi gorphen gydag ef. 
Awydd esgyn gris yn rhagor 
Dorodd yn ei fynwes ber, 
Haws na'i atal gyda chyngor 
Fuasai newid lliw y ser! 
Penderfynodd fod yn Feddyg, 
Ac i ddiogelu'i rawd, 
Gwnaeth ymdrechion heb eu tebyg ; 
Nid aiff llafur byth yn wawd. 


Hwyliodd i dueddau'r Alban, 
Yn ddiystyr o bob braw, 
Gweddi ar ei wefus fwynlan, 
Cledd diwydrwydd yn ei law ; 
Safodd yn ei ran yn wrol, 
Llwyddodd yn ei ymgais frwd, 
Chwalodd anhawsderau heriol 
Gyda min ei gledd di-rwd. 


'Tua bro ei enedigaeth 
Bellach y dychwela'n llon, 
Gyda thlysau buddugoliaeth 
Yn serenu ar ei fron ; 
Mae llawenydd fel pe'n gwisgo 
Craig a dyffryn, bryn a dôl, 
Mae pob gallu wedi deffro 
I'w groesawu yn ei ol. 

Ond i hwn 'roedd clod y cyhoedd 
Fel y dyfroedd dan yr Arch, 
Yn ei godi'n nes i'r nefoedd 
Âr frig llanw dwyfol barch. 


Ni thrafferthodd ef i ddysgu 
Adwaen graddau yn y byd, 
Ceisio dyn a'i ymgeleddu 
Oedd ei neges fawr o hyd. 
Diystyrai'r coeg, mursenaidd, 
Heb ddynoliaeth iddo'n sail, 
Un a'i drem yn ddigon oeraidd 
I droi'n rhew belydrau'r haul! 


Ni fu bathu esgusodion 
Yn demtasiwn iddo ef, 
Hoffai wasanaethu dynion 
Fel y gwastnaethai'r nef, 
Ni fu'r hin erioed rhy arw, 
Ni fu'r daith erioed rhy bell, 
Ni fu'r achos rhy ddisylw 
Ganddo'i feiddio'r dymhestl hell. 


Dros y Cilgwyn croesodd droion 
Yn nhawelwch oriau'r nos, 
Gallaf alw'r ser yn dystion 
O bellderau'r wybren dlos; 
Do, cychwynodd yn ddi-hyder 
Am adferiad llawer un, 
Gyda'i fynwes dan ei phryder 
Bron mor drom a'r nos ei hun ! 


Angel oedd mewn caredigrwydd, 
O dosturi 'roedd yn llawn, 
Mewn trallodion ei ledneisrwydd 
Tawel oedd yn well na dawn ; 
Llawer truan caled arno 
Gafodd ynddo gyfaill gwyn, 
TTyfa'i gydymdeimlad drosto 
Fel gwyrddlesni dros y bryn. 

Tyf y glaswellt yn rymusach 
Pan yn cylchu carreg fud, 
Tyfai ei rinweddau yntau 
'N uwch dan bwys trafferthion byd. 


Methodd athrod, absen, gweniaith,— 

Meini tramgwydd tafod dyn, 
Methodd enllib ei godymu, 

'Roedd ei feddwl ar ddihun ; 
Penderfynodd wneyd ei fywyd 

I bob mynwes drist yn falm, 
Penderfynodd efelychu 

Cristion y Bymthegfed Salm* 


Fe ddilynodd wersyll Israel 

Heb ddiffygio ar y daith, 
Un o dylwyth Judah ydoedd 

Ar y blaen mewn sel a gwaith; 
Seli weithio mewn cysondeb 

Heb ddim trwst oedd sel ei ífydd, 
Sel sy'n diffodd er ein gofid 

Âr allorau Cymru Sydd. 


Meddai ef ar dymher wastad, 
Siriol megis heulog ddydd, 

A'i llewyrchiad yn arianu 
Glynoedd llawer meddwl prudd ; 

Gwelir yn Hyfrydle heddyw 
Lawer un mewn hiraeth syn, 

Wrth adgofio'r mwyniant gafodd 
Yn ei thyner wawl cyn hyn. 


Mewn distawrwydd ef yn fynych 
A lefarai gyfrol lawn, 

Estron oedd i'r nwyd gorwyntog 
Fyn gyffroi adenydd dawn. 

Hoffai lais traddodiad addfwyn 
I'r Efengyl, credu 'roedd 

Nad oes angen ar wirionedd 
Am gynorthwy udgorn-floedd. 





* Byddai yn hoff neillduol o ddarllen y 15fed Salm, ac felly yn a 
waeledd olaf yn arbenig. 

Wedi cadw'i droed heb lithro 
Dros ymylon llwybrau moes, 
Wedi dringo llawer mynydd, 
Wedi cario llawer croes : 
Wedi gweled ei ddyfodol 
Yn ngoleuni gobaith drud, 
Megis breuddwyd am y nefoedd 
Yn hapusrwydd ar ei hyd : 
Wedi gweled Serch yn estyn 
Iddo briod fwyn ei gwedd, 
Un a'i phleser mewn gofalu 
Rhag rhoi cwmwl ar ei hedd,— 
Mae Afiechyd yn dynesu 
Â marwolaeth yn ei law, 
Merchyg ar y cwmwl tywyll 
Sydd yn llawn taranau braw ; 
Gwelaf yntau dano'n plygu 
Gyda'i drem yn wael a phrudd, 
Mae ei wenwyn wedi gwywo 
Blodeu bywyd ar ei rudd. 


Pryder gerdda drwy'r ardaloedd 
Gyda thrallod ar ei ael, 

Cwyna pawb mewn iaith ddrylliedig 
Fod y Meddyg hoff yn wael; 

Ond diystyr o'r teimladau 
Mwyaf tyner ydyw'r bedd, 

Mae ei chysgod wedi'i daflu 
Eisioes dros ei hawddgar wedd. 


Nid yw ymgynghori bellach 
Ond afreidiol ar ei ran, 
Yn ei lygaid mae goleuni 
Arall fyd yn llosgi'n wan; 
Ond ar ol i gymwynasau 
Bynion wneyd a allent hwy, 
Cawn gymwynas crefydd gywir 
Yma'n gallu llawer mwy. 

Wele ddydd ei angladd difri 
Gyda'i brudd-der ger fy mron, 
Dros fy ysbryd wrth ei weled 
Tŷr rhyw oer, alarus don ; 
Myn yr awen ei ddarlunio 
Gyda deigryn ar ei grudd,— 
Deigryn nad oes sychu arno 
Ydyw deigryn hiraeth prudd :— 


Dacw lethrau y mynyddau 
Wedi'u britho gan dorfeydd, 
Oedant, tremiant drwy eu dagrau 
Heilltion ar ei hen rodfeydd ; 
Ond rhaid darfod son am ddagrau, 
Mae y galar prudd yn don, 
Erbyn uno'n llu di-wenau 
O flaen muriau heirdd Llwyn Onn. 


Annedd dawel, neillduedig, 
Mae alawon per mwynhad, 
Wedi colli'u swn cyntefig 
Yn dy ystafelloedd mad ; 
Os edrycha'th fur gwyngalchog 
Fel o'r blaen rhwng cangau'r coed, 
Mae ei drem fel sant hiraethog 
Heddyw'n wynach nag erioed ! 


Er i'w enaid fod yn addfed 
Iawn i fyned at ei Dduw, 

Yn ngwyrddlosni'i oes ca'dd fyned, 
Heb un ddeilen arno'n wyw ; 

Ond er syniaw mynai'r lluoedd 
Gael cydnabod Duw i gyd, 

Ac mae amser goreu'r nefoedd 
Ydyw amser goreu'r byd. 


Dacw'r angladd prudd yn cychwyn, 
Anhawdd ydyw dal y drem, 
Heb i alar roddi terfyn 
Ar y gân mewn storom lem. 
Tybia fy nychymyg gwibiog 
Fod yr holl amgylchoedd gwiw, 

CAMEL CH gy TR G—— ——— 


BYR-GOFIANT. 


Gyn» hiraeth calon yr ydym yn ysgrifenu y crynodeb canlynol 
o fyw-graffiad Dr. J. H. Jones, a chyda gobaith hefyd y bydd 
eifywyd a'i gymeriad yn cael eu hefelychu gan ereill, 

Yn Nyffryn Nantlley ganwyd ac ymagwyd ef,aefelly ynghanol 
golygfeydd rhamantus: yngolwg y Wyddfa bob dydd, yn swn 
y clogwyni yn cwympo drwy rym pylor, y creigiau yn hollti 
dan ddwylaw y chwarelwr, ac yn cael eu cyfaddasu i farchnad 
y byd. Yr oedd yspryd, chwaeth, a dawn chwarelwr i raddau 
ynddo yntau. Bu yn y gloddfa—hen gloddfa adnabyddus y 
Oilgewyn—am yspaid yn nhymor ei febyd. _ Yr oeâd efe, pa fodd 
bynag, ar ei fynediad cyntaf i'r gloddfa, mor amlwg fel un wedi 
gwneyd defnydd priodol o'i ysgol fel y byddai y goruchwyliwr 
yn ei alw i'r swyddfa yn fynych i gyfieithu iddo ef. Yr unig 
ysgol a gawsai hyd yn hyn oedd yr un a gynelid mewn ystafell 
uwchben hen gapel Talysarn, a chychwynwyd amryw o rai 
cryfion o'r ysgol hono. 

Ni fu yn y gloddfa ond am oddeutu pedwar mis. Ond er 
mor fyr y tymor, dysgodd gymaint o waith chwarelwr ag a 
allesid mown amsermorfyr. Gwedi gadael y gloddfa aeth oddi- 
cartref i le o'r enw Gateshead, i ysgol, o'r hon y gwnaeth 
ddefnydd rhagorol. Yn mhen chwe' mis dychwelodd oddiyno 
ac aeth i swyddfa chwarel dan foneddwr o'r enw Mr. Tuxford, 
yn Mhorthmadog. _ Byr fu ei arosiad yno hefyd, oblegyd yr oedd 
ei fryd ar fyned i fyny, ac am gael cylch i fwy â gwell gwas- 
anaeth i gymdeithas na bod yn glerc chwarel. Y lle nesaf yr 
ydym yn ei gael ynddo ydyw y Ooleg Normalaidd yn Mangor, 
ac yn myned drwy ei gwrs yno gyda llafur dyfal, a thrwy ei 
arholiadau gyda llwyddiant amlwg. Bu yn dylyn dosparth. 
parotoawl a gynelid ynglyn â'r Coleg am nifer o fisoedd, cyn 
ymrestru ohono yn efrydydd rheolaidd. 

Cwblhaodd ei yrfa athrofaol yn Mangor pan oedd oddeutu 
ugain mlwydd oed, a chafodd ei appwyntio i fod yn ysgolfeistr 
Llanfair P.G. Ond wedi bod yno am oddeutu deunaw mis llesg- 
âodd ei iechyd, fel y bu raid iddo roi ei waith o'r neilldu, a 
dychwelyd gartref, ac aros yno am haner blwyddyn. Pa fodd 
bynag, bu yn Llanfair am ddigon o amser i brofi ei fod yn athraw 
eifeithiol, ac yn wr ieuanc o ymddiried mawr a chymeriad pur. 

Wedi cael ohono adferiad iechyd y mae yn ymgymeryd â 
gofal Ysgol Tanygrisiau, Blaenau Ffestiniog. Bu yno yn 
gweithio, yn galed ac yn llwyddianus, am bedair blynedd, gan 

Gwedi ymsefydlu fel meddyg yn Nyffryn Nantlle, deuai ei 
gymeriad a'i weithgarwch gydag adcysg, moes, a chrefydd, yn 
amlwg a gwerthfawr iawn. Bu yn aelod o Fwrdd Ysgol Llan- 
llyfni am naw mlynedd. _ Yr oedd syniad y dyffrynwyr am dano 
mor uchel fel y dewiswyd ef ganddynt ar y Bwrdd Ysgol ymhen 
blwyddyn ar ol iddo ddychwelyd 1 drigo i'w plith. Yr oedd ei 
brofiad fel ysgolfeistr, yn gystal a'i gydnabyddiaeth fanwl â 
deddfau a chyfarwyddiadau y Cyngor Addysg, yn ei fawr gym- 
hwyso i fod yn aelod o Fwrdd Ysgol. Pan ymwelai ag ysgolion 
y plwyf, teimlai yr athrawon eu bod yn cael ymweled â hwynt, 
yn enw y Bwrdd Ysgol, gan un a wyddai yn brofiadol beth oedd 
bod yn athraw ei hunan, un y gwyddent allai gydymdeimlo â 
hwynt yn holl helbulon ac anhawsderau eu gwaith, ac un yr 
oeddynt yn barod i wrando arno yn rhoi cyfarwyddiadau iddynt 
gyda golwg ar gyflawniad eu dyledswyddau. Credwn hefyd nad 
oedd rodres ynddo yntau, nac ymestyniad am fath yn y byd o 
uwchafiaeth ar yr athrawon, pan yr ymwelai yn achlysurol â'r 
ysgolion. Yr oedd ei zêl dros addysg yn gyfryw nes peri i'w 
gysylltiad â'r Bwrdd Ysgol fod yn un llawn bywyd a gwaith, ac 
yn gysylltiad ddylynwyd â llwyddiant. Ac y mae yn amlwg 
Ïod Trethdalwyr y Dosbarth Ysgol yn gwerthfawrogi ei lafur, 
oblegyd ymhen ychydig ddyddiau wedi ei ymadawiad â'r byd, 
mewn cyfarfod lluosog ohonynt a gynelid yn Mhenygroes, 
dangosent eu gwerthfawrogiad o'i lafur ef ynglyn â phleidlais o 
gydymdeimlad serchog basiwyd a'i deulu. 

Am y teir blynedd, 1886-8, bu yn cynal dosbarthiadau 
meddygol y St. Johns Ambulance, a dylynid y cyfryw gan 
nifer dda_o feibion a merched. Oofir eto gan yr aelodau am yr 
eglurder a'r modd tra dealladwy yn mha un y traddodai Dr. 
Jones ei ddarlithiau a'i wersi. Aeth yr oll o aelodau y dos- 
parthiadau drwy eu harholiadau yn llwyddianus, a chawsant 
gyda hyny uchel gymeradwyaeth yr arholydd.. Yr oedd amryw 
o fysg teuluoedd a chylchoedd pwysicaf yr ardaloedd wedi ymuno 
â hwynt, megys Mrs. W. A. Darbishire, Nantlle; Mrs. Dr. 
Roberts, Penygroes, ac amryw o oruchwylwyr y cloddfeydd, 
&c. Cynorthwyid Dr. Jones y ddwy flynedd olaf gydag un dos- 
parth gan Dr. H.J. Roberts, Penygroes. Diau fod gwaith oedd 
dra angenrheidiol wedi ei wneyd, ac i Dr. Jones yn benaf o bawb 
y mae diolch. 

Nid yr ysgol ddyddiol yn unig gâi ei sylw, na dosparthiadau 
meddygol. Yr oedd ysgol well nag ysgol ddyddiol, ac addysg 
bwysicach na'r addysg fydol oreu, yn cael lle yn ei feddwl hefyd 
—yr Ysgol Sabbothol a'i haddysg oruchel hi. Diangenrhaid 
ydyw dyweyd y bu efe, wrth gwrs, o werth mawr fel athraw ac 
ïel swyddog effeithiol yn Ysgol Hyfrydle, Talysarn. Yt oedd 
ei fedr ef i gyfranu addysg yn cael eì deimlo ymhob dosparth. 

reswm dros deimlo yn siomedig oherwydd ei benodi ef i'r gwaith, 
ond yn gwbl fel arall. 

Ynghanol amlder ei ofalon, ac er cymaint ei waith ynglyn 
a'i alwedigaeth, mynai gyfleusderau i ddylyn moddion gras, ac 
i gael cymdeithas ei frodyr a'i chwiorydd crefyddol. Ei fod yn 
wr mor ymroddedig i grefydd sydd yn cyfrif am ei zel a'i lafur 
gyda'r Ysgolion Sabbothol, ac o ran hyny gyda'r ysgolion 
dyddiol hefyd. Yr oedd efe ymhob peth, “trwy ewyllys da yn 
gwneuthur gwasanaeth megys i'r Arglwydd ac nid i ddynion.” 
Yr oedd cymaint o nerth egwyddor yn ei grefydd fel na phlygai 
oddiwrthii gyfarfod â dymuniadau neb pwy bynag. Y mae 
dynion mewn galwedigaethau cyffelyb i'r eiddo y Dr., dan rai 
amgylchiadau, yn amddifaid o rym a phenderfyniad i lynu wrth 
eu hegwyddorion, gan ofn colli math o boblogrwydd. Dangos- 
ant fedr neillduol i ymgadw fel ag i ymddangos wrth fodd pawb. 
Ond ni allai ein cyfaill fod yn anffyddlawn i egwyddor crefydd 
Iesu Grist. Ac yr oedd mor ffyddlawn i egwyddorion y Cyfundeb 
crefyddol y perthynai iddo fel na fradychai y rheiny i foddhau 
neb o gwbl. Buasai yn well ganddo ddyoddef na bod yn an- 
ffyddlawn i'w egwyddorion. Yr ydym yn argyhoeddedig mai 
“ Deddf ei Dduw oedd yn ei galon ef” i beri iddo fod mor 
ddiysgog. 

Yn y gweinyddiad o ddyledswyddau ei alwedigaeth fel 
meddyg, yr oedd yn enill mwy-fwy o ymddiried a chymeradwy- 
aeth preswylwyr y rhan o'r wlad y trigai ynddi. _ Yr oedd cylch 
ei alwad yn ymeangu yn raddol a sicr y naill fis ar ol y llall, a 
hyny nid yn unig.oherwydd ei fedr, ond hefyd oherwydd ei 
dynerwch a'i gydwybodolrwydd ynglyn â'r rhai y gweinyddai 
arnynt. (Oai y tlodion ynddo, nid meddyg yn unig, ond 
cymwynaswr a chynorthwywr llawn cydymdeimlad. Rhoddai 
ar ddeall i'r rhai gwir dlodion y gwnelai ei oreu iddynt yn eu 
hafiechyd, ac na byddai raid iddynt betruso am eu dyled iddo 
ef, hyd oni byddai eu hamgylchiadau yn caniatau. Clywsom 
ffaith fel hyn am dano. _ Yr oedd wedi bod yn gweinyddu mewn 
teulu ag yr oedd llawer o afiechyd wedi bod ynddo, a theulu y 
gwyddai yntau nad oedd eu hamgylchiadau uwchlaw bod yn 
wasgedig. Ond rywbryd aeth y penteulu i dalui'r Dr. Gwedi 
deall pa faint oedd y swm dyledus, y mae y gwr yn estyn yr 
arian iddo, pryd yr atebodd y Dr. y buasai yn well ganddo 
beidio eu cymeryd hyd nes y byddai yn haws iddo dalu nag yr 
ydoedd, yr oedd efe yn ofni, yr adeg hono. Na, ebai y dyn, yr 
ydych chwi wedi bod acw yn ffyddlon, wedi gwneyd eich goreu, 
ac wedi rhoi eich cyffuriau ; ac nis gallaf feddwl am i chwi fod 
heb eich arian. Cymerodd y Dr. yr arian, arwyddodd y Bill, 
ac estynodd ef i'r dyn. ““ Yn awr,” ebaiy Dr., “y fi biau yr 
arian yma, onide?” “Ie,” oedd yr atebiad. Ychwanegai y 








a 


F 











x. 


Erbyn deall yr oedd ei gyfansoddiad wedi gwanychu er ys 

amser. Nid oedd neb wyddai hyny yn well nag efe ei hunan. 
Tr tŷ yma y daeth y waith olaf oll y bu yn ymweled a chlaf. Nid 
oeddwn ar y pryd yn deall geiriau a ddywedai wrth y claf hwnw 
am eiiechyd ei hunan. Deallais hwynt yn fuan ar ol hyny, 
ac fod y meddyg a'r claf dan yr un afiechyd. Ond goddiweddwyd 
y Dr. mae'n ymddangos gan afiechyd arall, yr hwn a'i cadwodd 
am wythnosau mewn gofidiau ac ingoedd, ac a brysurodd derfyn 
oes. 
Yn ystod wythnosau ei gystudd, yr oedd gwirioneddau y 
Gair ag yr oedd efe mor hoff ohono, yn rhoi cynhaliaeth gref 
i'w yspryd. Llawer gwaith yr adroddodd y xv. Salm, a phan y 
cai ychydig hamdden, megys rhwng y cawodydd, canai aml i 
benill. Un diwrnod pan oedd Dr. Parry, Caernarfon, ar ym- 
weliad ag ef, cwynai ei fod yn methu cysgu, a dywedai fod arno 
hiraeth am gael cysgu noswaith fel y cai pan oedd yn fachgen. 
Atebodd Dr. Parry ef mewn geiriau tebyg 1 hyn (yr oedd y ddau 
yn gyfeillion cwbl gydnabyddus a'u gilydd),—““'Ti gei gysgu yn 
union, machgen i.” Atebaiyntauyn ol ar unwaith,—““ Caf, mi 
gaf gysgu yn union,” gan daflu ei feddwl, yr oedd yn amlwg, at 
y diwedd; ac ychwanegai drosodd a throsodd, gan roi pwyslais 
ar y gair olaf,—“cysgu, gorphwys, a chyfodi,” “ cysgu, 
gorphwys, a CHYFODI.” — Ychydig cyn i'w yspryd ehedeg at y 
Duw a'i rhoes, dywedai ei fod yn teimlo ei hunan yn yr afon, 
.ond fod yr Iesu yno yn ei gyfarfod. 

Fel hyn yr aeth ein cyfaill anwyl i ffordd yr holl ddaear, ar 
foreu Sabbath, y 1fed o Chwefror, 1892. Gadawodd briod ffydd- 
lawn mewn dagrau lawer, gyda dau o blant bychain heb dad. 
Ac wylofain hiraethlawn oedd yn ei hen gartref, Bron Madog, 
gan ei fam, ei phriod, a'i frawd. 

Y dydd Iau canlynol daeth tyrfa fawr i'w angladd, a_ thyrfa 
fawr ag yr oedd lluaws ynddi yn galaru. Gwasanaethwyd wrth 
y tŷ gan y Parchn. J. O. Jones, Llanberis; W. Jones, Porth 
Dinorwig; J. Williams, Bangor; a D. Marriott, Porth Dinorwig ; 
ac ar lan y bedd gan y Parchn. O. Ll. Davies, Liverpool, W. .E. 
Williams, J. J. Williams, a J. M. Rees, Penygroes; yr 
Ysgrifenydd, a'r Parch. G. O. Roberts, Llanllyfni. 

Ni siriolodd wyneb ei fam, Mrs. Griffith, Bron Madog, 
nemawr gwedi i dyweirch mynwent y Llwyndu, Penygroes, 
guddio ei weddillion ef. A chwith meddwl ei bod hithau erbyn 
heddyw wedi ei dodi i orwedd gerllaw gorphwysfan ei hanwl 
John, yn yr un fynwent. Nawdd y Nef fyddo dros ei briod 
drallodedig a'i dau blentyn hawddgar, ac hefyd dros ei dad- 
ynghyfraith, Mr. W. Griffith, a'i frawd, Dr. W. Griffith, y rhai 
y mae eu galar bellach yn ddeublyg. 


Rhostryfan, Awst 9, 1899. 

I beidio dweyd ei hanes mewn rhaiadrau, 
Na myned trwy gyflafan i enwogrwydd 

Fel corwynt ar ei daith gan wasgar aflwydd ; 
Ond gyda symledd cariai bobpeth allan, 

A mantell o dangnefedd dros y cyfan. 

Ac fel bu yntau byw i gael ei garu 

Yr hoffwn inau bellach allu canu, 

Nes bod yn gymwynaswr llu afrifed 

Sydd yn hiraethus ddisgwyl am gael gweled 
Ei oes ar geinciau cerdd, i'w chadw'n ddiau 
Ar drostan wên Edmygedd drwy yr oesau. 


Wrth syllu heddyw ar y llwybrau gerddodd, 
A gweled llawer bryn bygythiol ddringodd, 
Temtasiwn a'm cymhella'n gryf o'r newydd 
I adolygu cwrs ei rawd ysblenydd. 

Anturiaf ufuddhau, doed fel y delo, 

Nid ydyw hyn yn fwy na'm cariad ato; 

Ac ni fydd iaith fy hiraeth wedi oeri 

Cyn cwblhau y gerdd, parha i losgi 

Cyhyd a'r côf am dano, a bydd hwnw 

Tra tôn ar lif y Lyfnwy'n siglo'n hoew. 

Os myn Beirniadaeth edliw diffyg cynllun, 
Neu ddangos “rhy” o rywbeth yn y darlun, 


Gwybydded na chaiff neb mewn hiraeth gwastad 


Yr hamdden i ymdroi yn nghylch deffiniad. 


Traethaf ei oes yn awr tra llewyrch dagrau 
Hiraethus yn fy arwain hyd y llwybrau, 

A chanaf gan adeinio hyd y diwedd 

Yn ngolwg aur binaclau y gwirionedd. 


Dydd ei eni mewn tangnefedd 
A ymegyr o fy mlaen, 
Gyda'r Gwanwyn ar ei orsedd 
Mewn gwyrddlesni pur, di-staen ; 
Er na wyddai natur swynol 
Ddyfod angel bychan, gwyn, 
I roi parch a bri anfarwol 
Ar hen aelwyd Tanybryn. 

Gall fod disgwyl am atebion 
Yma'n gyfeiliornad syn, 
Ond mae amledd ei henwogion 
Fel yn cyfreithloni hyn. 


Adail ddinod ydoedd cartref 
Addysg yn ein bro'r pryd hyn, 

Ond dinodedd llawn o dangnef 
Oedd, fel eiddo'r anial fryn ; 

Ni chai cleddyf Llid diderfyn 
Neb i afael yn ei garn, 

Yn ysgoldy plant y dyffryn 
Uwchben Oapel Talysarn ! 














Dyna'r fan lle buodd yntau 
Yn rhoi sylfaen oes i lawr, 
Ac yn tori ei gynlluniau 
_ Gyda phenderfyniad cawr ; 
Ac os oedd ei drem yn wylaidd 
Fel y dydd yn nechreui daith, | 
Meddai allu mawr, dirgelaidd, 
Megis yntau'i wneyd ei waith. 


Clywai swn emynau tirion 
Y Diwygiad ar eu hynt, 
Yn dod heibio fel angylion 
Weithiau gan falmeiddio'r gwynt,— 
Llais taerineb ambell oedfa 
Weithiau'n oedi gylch y lle, 
I awgrymu am y Noddfa 
Wrth y plant cyn myn'd i'r Ne' ; 
Nes cyffroi yr Athraw gwylaidd 
I glodfori rhin y gwaed, 
Ac i ddweyd fod daear santaidd 
Gysegredig dan eu traed ; 
Nes bod gwersi'r ysgol hono, 
Yn ei syniad ieuanc ef, 
Fel yn cael eu gwir eneinio 
Gan fendithion goreu'r nef. 
Mwy o lais Efengyl loyw, 
Llai o wg a thymhestl hell, 
'Roddai Addysg Cymru heddyw 
Ar sylfeini llawer gwell. 

Ni ddo'i llythyr o Borthmadog 

O dan ddwylaw glan John Hugh, 
Heb ei gofion mwyaf serchog 

At ffyddloniaid eglwys Dduw. 


Cerddodd lawer hyd y traethau, 

Ar erchwynion gwely'r môr, 
Gan addoli gyda'r tônau 

A. chyflwyno mawl i'r Ior; 
Oreodd lu o ddymuniadau 

Tra yn gwel'd eu rhyddid hwy, 
Am fwynhad o fôr di-lanau, 

Heb ddim ond addoli mwy. 


Wedi gwylio'r trai a'r llanw 
Hyd y glanau lawer gwaith, 
Clywodd genadwri groyw 


Er mewn dileferydd iaith, 
Yn ei gyfarch un diwrnod, 

Fel ar frig rhyw “nawfed tôn,” 
A gwrandawodd gyda syndod 

Ar hyawdledd rhyfedd hon :— 


““ Llanw môr dy fywyd dithau 
Welir heddyw, lencyn syn, 
Gyda'i luoedd cyfleusderau'n 
Cuddio traeth dy fywyd gwyn ; 
Ond mae “trai” i ddod yn ebrwydd, 
Gwylia adael heddyw'n gaeth 
Unrhyw werthfawr bosiblrwydd 
I adfeilio ar y traeth.” 


Cerddodd adref a'r wybodaeth 
Yn ymlosgi yn ei fron, 
Ac ymroddodd i efrydiaeth 
Dan arddeliad llais y dôn ; 
Mynodd dyfu'n wron cydnerth 
Mewn duwioldeb, dysg, a dawn, 
Megis pren afalau prydferth 
A'i ganghenau oll yn llawn. 

Er mor ddyfal bu'n ymdrechu 
Yma gyda gwersyll Duw, 

'Roedd rhagluniaeth wedi trefnu 
Ardal arall iddo'i fyw. 


Cefnodd ar eu holl anwyldeb 
Gyda deigryn ar ei rudd, 
Yn dystiolaeth fyw o'r undeb 
Hwn, er byred oedd ei ddydd,— 
Oefnodd fel mae'r haul yn cefnu 
Ar y byd yn mrig yr hwyr, 
Wedi enill pawb i'w garu, 
Wedi gwneyd ei waith yn llwyr. 


Rhwng mynyddau Sir Feirionydd 
Cyfarfyddwn ef yn awr, 
A'i ogoniant byth ar gynydd 
Fel y dydd hyd lwybrau'r wawr; 
Nid oedd symud yn cyfnewid 
Gwyneb ei gymeriad ef, 
Ond fel dalen o addewid 
Yn mhob man dan liw y nef. 


Cafodd Addysg plant Ffestiniog 
Ynddo gymwynaswr drud, 

Ac ar lechres eu gwyr enwog 
Saif ei enw oesau'r byd ; 

Nid dyhead am glodforedd 
Oedd yn annog hwn i waith,— 

Cael cydwybod lawn tangnefedd 
Iddo'n gwmni ar y daith. 


Nid trwy “raid ” hyfforddiai blentyn, 
Meddai rhyw dynerwch gŵyl, 
Roddai gân ar dant pob telyn 
Fel un Dafydd ar yr Wyl; 
Roedd prydferthwch ei ddoethineb,— 
Blod'yn harddaf meddwl dyn, 
Yn awdurdod ac anwyldeb 
I weithredu yn gyttun. 





Wedi cerdded hyd y llwybrau 
Anrhydeddus gerddodd yntau, 
Ni gawn bellach syllu arno 
Gartref wedi gorphen teithio. 


Ar ei droed bu'n wyliadwrus 
Yn ei symudiadau dyrus, 

Nes mae ôl ei gamrau heddyw 
Fel ffynhonau gloyw, gloyw. 


Nid yn ofer y llafuriodd, 

Nid heb obaith yr ymdrechodd, 
Mae'i ddyfodol ar y gorwel 
Gyda'r wobr yn ddiogel. 


Ei amynedd fu'n cysgodi 

Ei fwriadau wedi'u geni, 

Ond rhaid i'w amynedd bellach 
Adrodd penod ei gyfrinach. 


Anhawdd cadw'r haul i losgi 
Dan gymylau, try goleuni 
Glan ei natur ef ei hunan 
Iddo yn fradychwr buan. 


Bellach gwena ei gymhwysder 
Yntau'n wyn drwy gymyl Pryder, 
Gan greu llu o ragolygon 

Uchel fel mynyddau Arfon. 


Llanwodd swydd y Meddyg parchus 

Ddeg o flwyddi yn ein mysg, 
Meddyg tyner a gofalus, 

Llawn o Dduw a llawn o Ddysg; 
Tynged llawer achos difri 

Fu yn crogi wrth ei farn, 
Boddlon fyddai pawb i dewi 

Ond cael Doctor Talysarn. 


Mae canmoliaeth wedi llwyddo 
I ddinystrio llawer dyn, 

Cyn cael hamdden i astudio'i 
'Wenndid peaf ef ei hun ; 

Methodd holl fynyddau'r Cymffyrch 
Atal llif poblogrwydd hwn, 
Dros eu holl gopâu anhygyrch 
Cerddodd ei ddylanwad gwn; 
Beth ond drylliog dystiolaethau 
Yr ardaloedd ar bob gwedd, 
A ddarllenem yn y dagrau 
Gollwyd ar ei gynar fedd ? 


Bu yn arddel ei ddaliadau 
Ar y llwyfan lawer tro, 
O dan rym ei osodiadau 
Bron na chrynai creigiau'r fro! 
Llosgai llewyrch y “ deffroad ” 
Yn ei lygaid, yn ei lais, 
A chyneuai hwnw'n wenfflam 
Yn nghymdogaeth gorsedd trais. 


Safai'n gryf dros hawliau Dirwest, 
Credai yn ei hawliau gwn, 
Joseph oedd yn mysg ei frodyr 
Yn y neillduolrwydd hwn ; 
Methodd egni temtasiynau 
Llawer tref a llan, a llys, 
Ei berswadio ef i gladdu 
Nerth ei oes yn “ meddau'r blys ? 
Cadwodd ef ei air a'i weithred 
Drwy ei oes yn ddiwahan, 
Rhag rhoi hawl i wres euogrwydd 
Ddeifio gwisg un awgrym glân. 


Rhoes ei egni o blaid Addysg, 
Do, er goddef llawer sen, 
Gwyddai ef pa lei ddechreu 
Gwneuthur Gwalia'n Walia Wen. 
Ni fu bwyell aur yr yswain, 
Ni fu braich cenfigen gref, 
Ddigon nerthol i chwilfriwio 
Ei gynlluniau gwerthfawr ef; 
Ca'dd Llanllyfni ei bendithio 
O dan sel a dawn y sant, 
Yn ei “ fynych wendid ” poenus 
Mynai ymladd dros ei phlant ; 


; 

Gwr cynefin ar ei liniau 

Ydoedd ef, a theimlem flas 
Ar ei weddi ddidwyll, seml, 

O flaen dwyfol orsedd gras ; 
Gweddi wedi ei heneinio 

Gan nefolaidd wlith oedd hon, 
A blodeuai addewidion 

Goreu'r nefoedd ar ei bron. 


Amhoblogrwydd un cynulliad 
Ni fu'n rhwystr iddo ef 
Ddod a rhoi ei bresenoldeb 
'Wrth orseddfainc gras y nef; 
Bydd adgofion o'i brofiadau 
'Mhen blynyddau yn eu bri, 
Rhoddant wlith ar ein meddyliau, 
Nerthant ein gwendidau ni. 


Ond yr Ysgol Rad Sabbothol,— 


Prif Athrofa Gwalia Wen, 
Deimlodd frathiad cleddyf trallod 
Pan ogwyddodd ef ei ben ; 
Galar hyd ei llwybrau grwydra 
Fel afradlon gwmwl prudd, 
Dan ei wg ei phlant hiraethant 
Fel y blodeu am y dydd. 


Bu Uwch Gwyrfai dan ei ofal 
Yn blodeuo megis gardd, 
Ei ddylanwad greai fywyd 
Fel cyffyrddiad awen bardd. 
Bu manylwch y Safonau 
Yn arswydo llawer un, 
Am fod lliw newydd-deb arnynt, 
Cawsant waethaf llawer dyn ; 
Ond dadleuai yntau drostynt, 
Dros eu hawliau daliai'n dŷn, 
Mae gwyrddlesni gwanwyn llwyddiant 
Dros y meusydd erbyn hyn, 

Er i'w gwsg naturiol gilio 
Yn y cyfyngderau hyn, 
Dywed llais ei obaith wrtho 
Nes goleuo nos y glyn,— 
«“ Oysgu, Gorphwys, a Ohyfodi "* 
Gei yn fuan er dy boen, 
A chei fythol etifeddu 
Bywyd mewn anfarwol hoen. 


“ Cysgu, Gorphwys, a Chyfodi,” 
Fr fod ing yn cloffi'i lais, 
Methodd gallu angeu'i hunan 
Ar y geiriau roddi trais ; 
«“ Cysgu, Gorphwys a Chyfodi,” 
Harddach y'nt na thalpiau aur, 
Ac mae gobaith gwynfydedig 
Fel yn bwyslais i bob gair. 








Bu yn canu yn ei gystudd 
Droion am yr afon ddofn, 

A phan ddaeth ei awr i'w chroesi, 
Oerddodd at ei glan heb ofn; 
Llathrodd frig ei thônau geirwon 
Gyda'i Arglwydd yn ddi-fraw, 
Gyda deugain o flynyddau 

Fel rhosynau yn ei law. 


Sabboth oedd y diwrnod hwnw, 
Sabboth byr ein daear ni, 

Pan aeth ef i ddechreu Sabboth 
Annherfynol dros y lli'; 

Ni ddaw wythnos byth i'w ddilyn, 
Gyda'i byd-ofalon cas, 

Caiff yn hwn dragwyddol orphwys 
Yn gyfoethog byth mewn gras. 











* Dywedodd y geiriau uchod wrth Dr. Parry, Caernarfon, pan 
addawai wrtho, er ei gysuro, y cawsai gysgu yn well yn fuan, 
« Caf,” meddai yntau, “ Cysgu, Gorphwys, a Chyfodi,” 

Yn awgrymu eu trallodau 
Ac yn datgan hiraeth byw ;— 
Fod pob llwyn yn plygu'i wylo 
Wrth ei gofio'n llon ei wedd, 
Hithau'r awel leddf yn cwyno 
Am eu dail i wisgo'i fedd. 


Ond mae'r fynwent ddu yn amlwg, 
Dacw'r bedd agored, oer, 
Wyla'i Weddw yn yr olwg 
Arni, megis gauaf-loer; 
Galar gwyd ei lais toredig, 
Hyd y llwybrau pruddaidd hyn, 
Gweddaidd ydyw bron ddrylliedig 
Ar ymylon oer y glyn. 


Nofia'r Emyn ar yr awel,— 
Awel finiog: Chwefror yw, 
Drwy y dagrau yn ddiogel 
Dringa'r Weddi fry at Dduw; 
Sibrwd lleddf pob syniad gafwyd 


Wrth y bedd i ddatgan parch, 
Erys yn y côf fel breuddwyd, — 
Breuddwyd oer fel trem ei arch. 


Ond ar ol i'r lliaws gefnu, 
Wrth ei fedd yn glynu'n daer 
Gwelir lliaws yn galaru, 
Llawer brawd, a llawer chwaer; 
Cysgod iddynt rhag drychinoedd 
Fuodd droion yn y byd, 
Ond mae perlau gan y nefoedd 
Am y cymwynasau'i gyd. 


Cefnaf ar ei feddrod newydd, 
Nid heb obaith ar fy ngwedd, 
Na bydd engyl moes a chrefydd 
Byth yn gwarchod gylch y bedd, 
Eto'n ddiau myn yr awen 
“ Hon, os ceir estyniad oes, 
Leithio grudd yr un dywarchen 
Yn Macpelah Penygroes. 
rr _ si DREN GWYN.” 





